sinasabi ko sa inyo, ben zayb ang patuloy ni. custodio na inaalog ang bisig ng manunulat ang lahat ng kasamaang nangyayari ay sanhi ng hindi pagtatatanong sa mga taong may malaong paninirahan dito. isang panukalang may malalaking salita at malaking gugol, isang guguling malaking halaga ay nakabubulag at tinatanggap agad. dahil dito! pinagkiskis ni. custodio ang kaniyang mga daliring hinglalaki, hintuturo at panggitna. mayroon ngang kaunti niyan, kaunti niyan ang akala ni ben zayb na dapat niyang isagot, dahil sa kaniyang pagkamamamahayag ay dapat makaalam ng lahat. tignan ninyo, una diyan sa mga gawain ng obras del puerto, ay nagharap ako ng isang munakala, bago, malinaw, mapakikinabangan, munting gugol at magagawa upang luminis ang wawa ng dagat na tabang, at hindi tinanggap dahil sa hindi nagbibigay ng ganito! at inulit ang kiskis ng mga daliri, kinibit ang balikat at ang lahat ay tinignan na waring ang ibig sabihin ay: nakakita na kayo ng ganiyang kasawian?